सन् २००६ को दक्षिण एसियाली खेलकुद (साग) बाट मञ्जुले अन्तर्राष्ट्रिय प्रतियोगितामा डेब्यु गरिन् । श्रीलंकाको कोलम्बोमा भएको उक्त सागमा नेपालको महिला भलिबल टिमले कांस्य पदक जित्यो । नेपाली महिला भलिबलको त्यो दोस्रो अन्तर्राष्ट्रिय मेडल थियो । उक्त टोलीकी महत्त्वपूर्ण सदस्य मञ्जुले भनिन्, “डेब्यु खेलमा पदक जित्दा को खुसी हुन्न ? म पनि धेरै खुसी भएकी थिएँ । मलाई त्यो क्षणको सम्झना अझै छ ।”
